หุ้นโซลปิดลบ 0.35% เหตุนลท.ต่างชาติเทขายทำกำไร
หุ้นโซลปิดลบ 0.35% เหตุนลท.ต่างชาติเทขายทำกำไร
20 มี.ค. 2560

ดัชนีคอมโพสิตตลาดหุ้นเกาหลีใต้ปิดลบในวันนี้ เนื่องจากแรงเทขายของนักลงทุนต่างชาติ ตามทิศทางตลาดหุ้นนิวยอร์กที่ปิดลบเมื่อวันศุกร์ นอกจากนี้ การที่กลุ่ม G20 เลี่ยงแสดงจุดยืนคัดค้านการกีดกันทางการค้าก็เป็นอีกปัจจัยที่ทำให้การซื้อขายในตลาดเป็นไปอย่างระมัดระวัง ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 7.57 จุด หรือ -0.35% ปิดที่ 2,157.01 จุด โดยมีปริมาณการซื้อขายปานกลาง 261 ล้านหุ้น มูลค่า 4.01 ล้านล้านวอน (3.57 พันล้านดอลลาร์สหรัฐ) โดยมีหุ้นลบมากว่าหุ้นบวกในสัดส่วน 551 ต่อ 263
 